FÍLD - Fréttir - March 2012
/ FORSÍÐA / Fréttir / March 2012
Félag íslenskra listdansara 65 ára
Í dag 27.mars, eru 65 ár liðin frá því að fimm konur komu saman á heimili Ástu Norðmann til þess að stofna Félag íslenskra listdansara (FÍLD). Ásta var fyrsti formaður félagsins en auk hennar voru stofnfélagar þær Sigríður Ármann, Sif Þórz, Rigmor Hansen og Elly Þorláksson. Þær höfðu allar numið dans erlendis og voru að hasla sér völl í íslensku listalífi
Námskeið fyrir listamenn
Aura býður upp á hagnýtt námskeið fyrir listamenn í verkefnastjórnun, áætlanagerð, fjármál, styrkjaumhverfið og umsóknir.
Námskeiðið er hagnýtt fyrir þá listamenn sem ganga með hugmynd að verkefni í maganum. Námskeiðið miðar að því að gera listamenn færa í að stýra eigin verkefnum og sækja um styrki.
Kvikmynda- og vídeólistahátíð á Austurlandi 700IS HREINDÝRALAND hóf göngu sína árið 2006 að frumkvæði Kristínar Scheving myndlistarkonu og þáverandi framkvæmdastjóra Menningarmiðstöðvar Fljótsdalshéraðs og er nú haldin í sjöunda sinn 24. - 29. mars næstkomandi.
Barnaverkið Skýjaborg verður frumsýnt Í Kúlunni, Þjóðleikhúsinu nk laugardag. Danssýning ætluð börnum frá sex mánaða til þriggja ára
Skýjaborg er danssýning sem er sérstaklega hugsuð fyrir yngstu börnin þar sem litir, form og tónlist tala til barnanna.
3 heimsóknir í Dansverkstæðið
Þann 23 - 25 mars næstkomandi mun fyrsta heimsókn af þremur hefjast á Dansverkstæðinu.
Fyrsti gesturinn er dramatúrgurinn Irene Kraus, hún mun vera með vinnustofu þar sem skoðað verður þörfin fyrir dramatúrgíu í dansi.
Dansarar! Nú fer hver að verða síðastur
Umsóknarfrestur til að sækja um inn á Samtímadansbraut Leiklistar- og Dansdeildar LHÍ fyrir skólaárið 2012-2013 rennur út 23. mars. Inntökupróf verða haldin á Sölvhólsgötu 13, 10. og 11 april. Allar nánari upplýsingar um umsóknarferlið er á www.lhi.is
Dansverkstæðið auglýsir eftir verkefnastjóra
Dansverkstæðið óskar eftir drífandi og metnaðarfullum einstaklingi sem hefur áhuga og reynslu af dansi, sviðslistum og verkefnastjórn í hlutastarf.
Svanavatnið í Svartaskógi, vorsýning Listdansskóla Íslands
Vorsýning Listdansskóla Íslands að þessu sinni nefnist Svanavatnið í Svartaskógi og verður hún sýnd í Borgarleikhúsinu mánudaginn 26.mars kl. 17 og kl. 20 (tvær sýningar). Listdansskólinn fagnar um þessar mundir 60 ára afmæli sínu og er meira lagt í sýninguna en oft áður og allir nemendur skólans taka þátt í uppfærslunni á þessu þekkta verki.
Inntökupróf Klassíska listdansskólans 20. mars
Innritun er hafin fyrir dansárið 2012-2013
Klassíski listdansskólinn heldur inntökupróf þriðjudaginn 20. mars 2012 fyrir umsækjendur fædda árið 1997 og eldri
Frábært tækifærir fyrir alla dansara!
Laugardaginn 10. og sunnudaginn 11. mars mun TRINITY LABAN [http://www.trinitylaban.ac.uk/] listaháskóli í London halda listdanssnámskeið og inntökupróf fyrir dansárið 2012- 2013.
Námskeiðið er haldið í húsnæði Klassíska listdansskólans að Grensásvegi 14.
Ekki þarf að skrá sig á báða dagana til að taka þátt.
Minus 16 - Lokasýningar 10/3 og 16/3
Við hjá Íslenska dansflokknum viljum vekja athygli á að aðeins eru tvær sýningar eftir af Minus 16 eftir Ohad Naharin og því síðustu forvöð að tryggja sér miða.
Ekki missa af sýningunni enda hefur hún fengið glimrandi dóma og þykir aðgengileg, líka fyrir þá sem ekki eru vanir danssýningum.
Lára Stefánsdóttir listdansstjóri Íslenska dansflokksins
Mennta- og menningarmálaráðherra hefur skipað Láru Stefánsdóttur í embætti listdansstjóra Íslenska dansflokksins til fimm ára frá 1. ágúst 2012 að telja.
Ráðherra skipar listdansstjóra að fenginni tillögu stjórnar Íslenska dansflokksins.
Menningarverðlaun DV - Tilnefningar fyrir Danslist
Menningarverðlaun DV fyrir árið 2011 verða afhent miðvikudaginn 7.mars í Iðnó klukkan 17.00. Í ár eru verðlaun veitt í níu flokkum og eru tilnefningar 46 talsins. Auk þess eru veitt verðlaunin Val lesenda þar sem lesendum DV.is gefst tækifæri til þess að kjósa þá tilnefningu sem þeim lýst best á. Sú kosning er hafin.
Dansstúdíó Emelíu
Emelía Antonsdóttir Crivello hlaut á dögunum styrk frá Menningarráði Austurlands vegna verkefnisins Dansstúdíó Emelíu. Verkefnið stuðlar að listdanskennslu á Egilsstöðum, en þar er engin dansskóli að staðaldri. Sumarið 2012 mun Dansstúdíó Emelíu halda úti danskennslu fyrir börn og fullorðna í tólf vikur samfleytt.
Spiral dansflokkurinn kynnir í samstarfi við Norðurpólinn
Discomfort in Comfort
Okkur dreymir. Vid tökum áhættur. Vid komum heim i lok dags.
Fólk leitar oft eftir áskorandi lífsgildum, þeirri tilfinningu að tilheyra og stöðugleika annars vegar og nýrri reynslu og áskorunum hins vegar. Til að þróa þetta er sagt að við þurfum að stækka þægindarammann með því að gera hluti sem okkur þykir óþægilegir.
Íslenski dansflokkurinn sýnir í Hofi á Akureyri
Íslenski dansflokkurinn sýnir Minus 16 í Menningarhúsinu Hofi á Akureyri þann 8. mars næstkomandi. Á dagskránni verða tvö ólík verk sem bæði höfða til breiðs áhorfendahóps. Sýningin er því ætluð allri fjölskyldunni og fá 16 ára og yngri miðann á hálfvirði.